Pastiera Napoletana: Η αυθεντική συνταγή από μια βέρα Ναπολιτάνα
Ταξιδέψαμε στη Νάπολη και καταγράψαμε τη συνταγή για την περίφημη pastiera napoletana, μια γλυκιά πίτα με σιτάρι και ρικότα.
560 γρ. βρασμένο στάρι ή, εναλλακτικά, βρασμένο ρύζι για ριζότο, 200 ml γάλα φρέσκο πλήρες, 1 κoυτ. σούπας βούτυρο αγελάδος, 600 γρ. ρικότα (εναλλακτικά, ανθότυρο) , 6 αυγά + 2 κρόκοι, 600 γρ. ζάχαρη, 5-6 κουτ. σούπας κόντιτα (ψιλοκομμένα φρουί γλασέ), 2 κουτ. σούπας ανθόνερο, 500 γρ. αλεύρι για όλες τις χρήσεις , 200 γρ. βούτυρο αγελάδος + επιπλέον για το σκεύος , 200 γρ. ζάχαρη, 3 κρόκοι αυγών, ξύσμα 1 λεμονιού
Χτυπάμε στο μίξερ το βούτυρο με τη ζάχαρη και προσθέτουμε σιγά σιγά το αλεύρι, το ξύσμα και τους κρόκους. Σταματάμε το μίξερ και ζυμώνουμε με τα χέρια τη ζύμη ώσπου να γίνει ελαστική και απαλή. Την τυλίγουμε με μεμβράνη και την αφήνουμε στην άκρη μέχρι να ετοιμάσουμε τη γέμιση. Βάζουμε σε μια μικρή κατσαρόλα το βρασμένο στάρι ή το ρύζι, μαζί με το γάλα και το βούτυρο, και τα μαγειρεύουμε σε μέτρια φωτιά για περίπου 10 λεπτά, ανακατεύοντας τακτικά, μέχρι να γίνει ένα κρεμώδες μείγμα. Το αδειάζουμε σε βαθύ μπολ, αφήνουμε λίγο να κρυώσει και μετά το βάζουμε στο ψυγείο για περίπου 15 λεπτά, μέχρι να κρυώσει καλά. Το βγάζουμε από το ψυγείο, προσθέτουμε όλα τα υπόλοιπα υλικά της γέμισης και τα ανακατεύουμε με το σύρμα, μέχρι να ενωθούν καλά και να αφρατέψουν.Προθερμαίνουμε τον φούρνο στους 200°C. Βουτυρώνουμε ένα στρογγυλό ταψί ή ταρτιέρα διαμέτρου 30 εκ. Κρατάμε περίπου το 1/4 της ζύμης στην άκρη. Αλευρώνουμε μια λεία επιφάνεια και ανοίγουμε με τον πλάστη την υπόλοιπη ζύμη σε στρογγυλό φύλλο, διαμέτρου περίπου 34 εκΤην απλώνουμε στο ταψί ή στην ταρτιέρα, έτσι ώστε να καλύπτει τον πάτο και τα τοιχώματα. Ρίχνουμε μέσα τη γέμιση και την απλώνουμε ομοιόμορφα με μια σπάτουλα. Ανοίγουμε σε φύλλο την υπόλοιπη ζύμη και την κόβουμε σε λωρίδες πλάτους περίπου 2 εκ. και μήκους 30 εκ. Βάζουμε τις λωρίδες πάνω από τη γέμιση, για να στολίσουμε το γλυκό. Ψήνουμε για 1 ώρα και 15 λεπτά. Σβήνουμε τον φούρνο και αφήνουμε το γλυκό μέσα, να κρυώσει και να στεγνώσει, για περίπου 1 ώρα. Αν θέλουμε, πασπαλίζουμε την pastiera napoletana με λίγη ζάχαρη άχνη και σερβίρουμε.
Δημητριακά,Ρύζι,Τυρί